armvectores/hy_wikipedia_2023 huggingface dataset:
Թերի Ֆոքս

Թերի Ֆոքս, լրիվ անունը՝ Թերենս Սթենլի Ֆոքս (անգլ.՝ Terrance Stanley «Terry» Fox, հուլիսի 28, 1952(1952-07-28), Վինիպեգ, Կանադա - հունիսի 28, 1981(1981-06-28), Նյու Վեսթմինստթեր, Մետրո Վանկուվեր, Բրիտանական Կոլումբիա, Կանադա),  քաղցկեղով հիվանդներին սատարող կանադացի ակտիվիստ։ 19 տարեկան Թերի Ֆոքսի մոտ չարորակ ուռուցք է հայտնաբերվել, և նրա ոտքը անդամահատել են։ Մի քանի տարի անց նա Կանադայի արևելքից արևմուտք գերմարաթոն վազելու փորձ է արել, որ քաղցկեղով հիվանդների հետազոտությունների համար գումար հավաքի։


== Կենսագրություն ==

Թերի Ֆոքսը ծնվել է Կանադայի Մանիտոբա նահանգի Վինիպեգ քաղաքում։ Մեծացել է արևմտյան Բրիտանական Կոլումբիա նահանգում, բասկետբոլ է խաղացել։ Դպրոցն ավարտլուց հետո ընդունվել է համալսարան՝ որոշելով դառնալ ֆիզիկական մշակույթի դաստիարակ։ 1977 թվականին աջ ծնկում ցավեր են սկսել՝ ստուգումները հայտնաբերել են ոսկրի սարկոմա։
Բժիշկները ստիպված ծնկից վերև անդամահատել են աջ ոտքը։ Երեք տարի անց Թերին որոշել է երկրով մեկ վազել օվկիանոսից օվկիանոս։ Վազքի նպատակը ուռուցքաբանական հիվանդությունների հետազոտությունների համար գումար հավաքելն էր։ «Հույսի մարաթոն»-ի (անգլ.՝ Marathon of Hope) կազմակերպման ժամանակ Թերին երազել է յուրաքանչյուր կանադական քաղաքացուց մեկական դոլլար հավաքել։ Մեկ տարուց ավելի նա մարզվել է, լավ գիտակցելով, որ անգամ առողջ մարդը առանց նախնական պատրաստության չի կարող հաղթահարել նման երկար տարածությունը։
Թերի Ֆոքսը «Հույսի մարաթոն»-ը սկսել է 1980 թվականի ապրիլի 12-ին։ Սկզբում ոտքը թրջել է Ատլանտյան օվկիանոսի ջրերում՝ Նյու Ֆաունդլենդ նահանգի Սենտ Ջոնս քաղաքի մոտ։ Մտադրվել էր հասնել Բրիտանական Կոլումբիա և երկրորդ անգամ ոտքը թրջել Խաղաղ օվկիանոսում։ Նա վազել է օրական 42 կմ, ինչը առողջ մարդու համար նախտեսված մարաթոնյան երկարություն է։ Վազելու հետ մեկտեղ Թերիի հիվանդությունն աստիճանաբար սաստկացել է, մշտապես ցավեր է ունեցել։ Միայն մեծ կամքի ուժը և իր միլիոնավոր բախտակիցներին օգնելու ցանկությունն են նրան առաջ մղել։ Մարաթոնը մեծ արձագանք է ստացել։ Չնայած, որ սկզբից տեղեկատվական միջոցները քիչ են անդրադարձել վազքին, շատերն են փողոց դուրս եկել ոգևորելու երիտասարդին և նվիրատվություն կատարելու։
Թերի Ֆոքսը չի կարողացել ավարտել մարաթոնը։ Քաղցկեղը տարածվել է թոքերում և նա 143 օր անընդհատ վազելուց հետո՝ 1980 թվականի սեպտեմբերի 1-ին Տանդեր Բեյ քաղաքի մոտ  ստիպված դադարեցրել է վազքը։ Նա վազել է 5373 կմ տարածություն, հատելով Նյուֆաունդլենդ և Լաբրադոր, Նոր Շոտլանդիա, Նյու Բրանսուիկ, Քվեբեկ, Օնտարիո նահանգները և Արքայազն Էդուարդի կղզին։
10 ամիս անց՝ իր 23-ամյակից երեք օր առաջ, Թերի Ֆոքսը մահացել է։


== Մարաթոնի արդյունք և հիշատակ ==
1981 թվականի փետրվարին հավաքվել է ավելի քան 24 մլն դոլլար։ Կանադայի բնակչությունը այդ ժամանակ մոտ 24 մլն էր։ Ավելի կարևոր էր, որ լայն հասարակության ուշադրությունը սևեռվեց քաղցկեղի ուսումնասիրության հարցին։ Այժմ 50-ից ավելի երկրներում Թերի Ֆոքսի անվան (անգլ.՝ Terry Fox Run)  բարեգործական մարաթոնյան վազքեր են կազմակերպվում, որոնցից հավաքված գումարները գնում են ուռուցքանաբանական ուսումնասիրությունների հիմնադրամ, որի դրամագլուխը այժմ աճել է մինչև 360 մլն դոլլար։
1983 թվականին ջուրն իջեցված կանադական սառցահատը անվանվել է Թերի Ֆոքսի անունով (անգլ.՝ CCGS Terry Fox)։


== Ծանոթագրություններ ==
350

350 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 350 թվականն է, 
IV դարի 50-րդ տարին։


== Դեպքեր ==


== Ծնունդներ ==


== Մահեր ==
Արաքսյան տերևակեր

Արաքսյան տերևակեր (լատ.՝ Cryptocephalus araxicola), տերևակերների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Ուռուցիկ և փայլուն մարմնով, 2,2-2,6 մմ երկարությամբ մանր չափի բզեզ է։ Գունավորումը դեղնավուն է, առաջնամեջքի վրա մեծ լղոզված սահմաններով սևադարչնագույն բծով վերնաթևերի՝ գագաթնային 1/3 հատվածում թույլ արտահայտված տրամակապով կարը ու հիմքը մգացած են։


== Տարածվածություն ==
Հայաստանի էնդեմիկ է։ Հայտնի է միայն Ջրվեժ ավանի շրջակայքից (Կոտայքի մարզ) և «Խորովի անտառ» պետական արգելոցից։


== Էկոլոգիա ==
Ապրում են տարբեր տեսակի կիսաանապատներում և ֆրիգանաներում, հանդիպում՝ ամառվա կեսին՝ հունիսի վերջին և հուլիսին, իսկ թրթուրները հավանաբար զարգանում են փշամանդիկ փշավոր տեսակի թփերի վրա։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Եզակի առանձնյակներով հանդիպում են հազվադեպ։ Թվաքանակի փոփոխության միտումները բացահայտված չեն։
Սպառնացող վտանգներից է հողերի գյուղատնտեսական յուրացումը։
Պահպանվում է «Խոսրովի անտառ» պետական արգելոցում։


== Ծանոթագրություններ ==
Շառլեռուա

Շառլեռուա (ֆր.՝ Charleroi, վալոներեն՝ Tchålerwè), քաղաք Բելգիայի թագավորության էնո նահանգում։ Ունի 204 670 բնակիչ (2012)։ Տրանսպորտային հանգույց է, նավահանգիստ Սամբրա գետի վրա։ Նավարկելի ջրանցքով կապված է Բրյուսելի հետ։


== Արդյունաբերություն ==
Արդյունաբերական խոշոր շրջանի կենտրոն է։ Կա քարածխի արդյունահանում, մետալուրգիա, մեքենաշինություն, քիմիական արդյունաբերություն, ապակու, հրակայուն նյութերի արտադրություն։


== Քույր քաղաքներ ==


== պատկերասրահ ==

		
		
		
		
		


== Գրականություն ==
Шарльруа // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907
Խնձորուտ (Վայոց ձորի մարզ)

Անվան այլ կիրառումների համար տե՛ս՝ Խնձորուտ (այլ կիրառումներ)Խնձորուտ (մինչև 1946 թ.-ը՝ Ալմալու),
գյուղ Հայաստանի Հանրապետության Վայոց ձորի մարզի Վայքի տարածաշրջանում, մարզկենտրոնից 45 կմ հարավ-արևելք, Նախիջևան գետի աջակողմյան վտակ Ճահուկի վերնագավառում։
Խնձորուտը նախկինում կրել է Ալմալու անվանումը և մտել է Երևանի նահանգի Շարուր-Դարալագյազի գավառի կազմում։ 1946 թ.-ի նոյեմբերի 12-ին Գերագույն Խորհրդի նախագահության որոշմամբ անվանվել է Խնձորուտ։


== Պատմություն ==
Գյուղը հիմնադրվել է 1826-1828 թթ. ռուս պարսկական պատերազմի հետևանքով Պարսկաստանի Խոյի և Սալմաստի շրջաններից գաղթած հայերի կողմից։ Սակայն գյուղն ավելի հին է, քան ենթադրվում է։ Այդ մասին վկայում են «Հին գյուղ» կոչվող տարածքում հայտնաբերված, 7-րդ դարով թվագրված խաչքարերը, ինչպես նաև զարդաքարերով, սրբատաշ քարերով կիսավեր կառույցները։


== Բնակչություն ==
Ըստ ՀՀ 2011 թ. մարդահամարի արդյունքների` Խնձորուտի մշտական բնակչությունը կազմել է 500, առկա բնակչությունը` 464 մարդ։ 1831 թվականից գրեթե ամբողջությամբ բնակեցված է հայերով։
Խնձորուտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ, այգեգործությամբ և ծխախոտագործությամբ։


== Պատմամշակութային կառույցներ ==
Խնձորուտում կա XIX դարի եկեղեցի։ Գյուղից մոտ 2 կմ հարավ ընկած են Խնձորուտ գյուղի ավերակները իսկ նրանից հյուսիս-արևմուտք գտնվում են Աղոպեն (Օղպին) գյուղի ավերակները։


== Հասարակական կառույցներ ==
Գյուղն ունի միջնակարգ դպրոց, ակումբ, գրադարան, բուժկայան։


== Տես նաև ==
Խնձորուտի պատմության և մշակույթի անշարժ հուշարձանների ցանկ (Վայոց ձորի մարզ)


== Արտաքին հղումներ ==
Խնձորուտ (Վայոց ձորի մարզ) բնակավայրը «GEOnet Names Server» կայքում։
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 128, available online at the website of the Internet Archive:


== Ծանոթագրություններ ==
Ռոդնիկի (գյուղ, Բելեբեևսկի շրջան)

Անվան այլ կիրառումների համար տե՛ս՝ ՌոդնիկիՌոդնիկի (ռուս.՝ Родники, բաշկիրերեն՝ Родники), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 258 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դժբախտություն (ֆիլմ)

«Դժբախտություն» (անգլ.՝ Affliction), 1997 թվականի ամերիկյան գեղարվեստական ֆիլմ-դրամա, որը նկարահանել է ռեժիսոր Փոլ Շրեդերը։ Գրող Ռասել Բենքսի համանուն վեպի էկրանավորումն է։ Գլխավոր դերերը մարմնավորել են Նիկ Նոլթին և Սիսսի Սփեյսեքը, ալկոհոլամոլ Գլեն Ուայթհաուսի երկրորդական դերում հանդես է եկել Ջեյմս Քոբուրնը, որն այդ դերի համար արժանացել է «Օսկար» մրցանակի։


== Սյուժե ==
45-ամյա ոստիկան Ուեյդ Ուայթհաուսը (Նիկ Նոլթի) աշխատում է Նյու Հեմփշիր նահանգի Լոուֆորդ ոչ մեծ քաղաքում։ Մոր հանկարծակի մավան պատճառով նա ընկնում է դեպրեսիայի մեջ, իսկ նրա ալկոհոլամոլ հայրը՝ Գլենը (Ջեյմս Քոբուրն), այդ լուրն ստանալուց հետո սկսում է ավելի շատ խմել։ Ուեյդի սիրուհին՝ Մարջին (Սիսսի Սփեյսեք), սատարում է նրան, սակայն տարօրինակ դժբախտ պատահարը, որի մեջ ներքաշված է նաև Ուեյդը, վերջ է դնում փոքրիկ քաղաքի միապաղաղ կյանքին։


== Դերերում ==


== Մրցանակներ և անվանակարգեր ==
Ֆիլմը դրական է գնահատվել աշխարհի քննադատների մեծ մասի կողմից և արժանացել բազմաթիվ մրցանակների.

1997 – Վիլյադոլիդի միջազգային կինոփառատոնի 4 անվանակարգ՝ լավագույն դերասան (Նիկ Նոլթի, հաղթանակ), լավագույն օպերատոր (Փոլ Սարոսսի, հաղթանակ), ժյուրիի հատուկ մրցանակ (հաղթնաակ) և «Ոսկե հասկ» լավագույն ֆիլմի համար,
1999 – «Երիտասարդ դերասան» մրցանակ երկրորդ պլանի կնոջ լավագույն դերակատարման համար (Բրիգիդ Տիրնի),
1999 – ներկայացվել է «Արբանյակ» մրցանակի դրամայում տղամարդու լավագույն դերակատարման համար (Նիկ Նոլթի),
1999 – ներկայացվել է Նյու Յորքի կինոքննադատների խմբակի մրցանակի երկու անվանակարգում՝ լավագույն դերասան (Նիկ Նոլթի, հաղթանակ) և լավագույն ֆիլմ,
1999 – ներկայացվել է «Անկախ հոգի» մրցանակի վեց անվանակարգերում՝ լավագույն ֆիլմ, լավագույն ռեժիսոր (Փոլ Շրեդեր), տղամարդու լավագույն դերակատարում (Նիկ Նոլթի), երկրորդ պլանի տղամարդու լավագույն դերակատարում (Ջեյմս Քոբուրն), լավագույն սցենար (Փոլ Շրեդեր) և լավագույն օպերատորական աշխատանք (Փոլ Սարոսսի),
1999 – ներկայացվել է «Խլոտրուդիս» մրցանակի տղամարդու լավագույն դերակատարման համար (Նիկ Նոլթի),
1999 – ներկայացվել է «Ոսկե գլոբուս» մրցանակի դրամայում տղամարդու լավագույն դերակատարման համար (Նիկ Նոլթի),
1999 – ներկայացվել է «Օսկար» մրցանակի երկու անվանակարգերում՝ տղամարդու լավագույն դերակատարում(Նիկ Նոլթի), երկրորդ պլանի տղամարդու լավագույն դերակատարում (Ջեյմս Քոբուրն, հաղթանակ)։


== Ծանոթագրություններ ==


== Արտաքին հղումներ ==
«Դժբախտություն»(անգլ.) ֆիլմը Internet Movie Database կայքում 
«Դժբախտություն»(անգլ.) ֆիլմը Box Office Mojo  կայքում
«Դժբախտություն»(անգլ.) ֆիլմը Rotten Tomatoes կայքում
On (երգ)

«On» (մեծատառերով), հարավկորեկան BTS բոյ բենդի երգը։ Այն թողարկվել է խմբի կորեերեն չորրորդ՝ «Map of the Soul: 7» ալբոմի թողարկման օրը որպես ալբոմի երկրորդ սինգլ։ Նաև թողարկվել է երգի այլ տարբերակը ավստրալիացի երգչուհի Սիայի մասնակցությամբ, որը հասանելի է ալբոմի թվային և սթրիմինգային տարբերակներում։


== Պատմություն ==
Ըստ Big Hit Entertainment լեյբլի, խումբը ինքնուրույն է կազմակերպել Սիայի հետ համագործակցությունը։


== Առաջխաղացում ==
Փետրվարի 19-ին, պաշտոնական թողարկումից 12 ժամ առաջ հայտարարվել է, որ խումբը ՏիկՏոկ հարթակում 30 վայրկյան տևողությամբ սինգլի թիզերն է թողարկելու։ Երգի թողարկումից մեկ օր անց ֆիլմ է թողարկվել, որը պատմում է երգի աշխատանքների մասին։
Խումբը երգով ելույթ է ունեցել 2020 թվականի փետրվարի 24-ին Նյու Յորքի կենտրոնական կայարանի գլխավոր սրահում՝ «Ջիմի Ֆելոնի երեկոյան շոու»-ի շրջանակներում ։
Խումբը նաև հայտնվել է Carpool Karaoke-ում և «Ուշ երեկոյան շոու Ջեյմս Քորդենի հետ» հաղորդմանը։


== Առևտրային հաջողություն ==
Երգը չորրորդ հորիզոնականով դեբյուտ է կատարել Billboard Hot 100 չարթում և դարձել է խմբի ամենաբարձր հորիզոնականը զբաղեցրած սինգլը այդ չարթում։ Այն նաև գլխավորել է Billboard Digital Songs Sales չարթը, առաջին շաբաթում վաճառվելով 86,000 օրինակ։


== Երաժշտական տեսահոլովակ ==
Առաջին տեսահոլովակը «Kinetic Manifesto Film: Come Prima» անվամբ թողարկվել է 2020 թվականի փետրվարի 21-ին։ Այն ՅուԹյուբի պատմության մեջ 24 ժամվա ընթացքում ամենաշատ դիտումներ հավաքած յոթերորդ հոլովակն է (46.5 միլիոն)։
Երկրորդ պաշտոնական երաժշտական տեսահոլովակը թողարկվել է 2020 թվականի փետրվարի 28-ին Կորեայի ժամանակով ժամը 0:00-ին։ Թողարկման մի քանի րոպեների ընթացքում այն ռեկորդ է սահմանել 1.54 միլիոն միարժամանակ դիտորդներով։ Մեկ ժամվա ընթացքում հոլովակը հավաքել է 10 միլիոն դիտում։ Տեսահոլովակը ներառում է հղումներ տարբեր ֆիլմերից և հեռուստատեսային շոուներից, հիմնականում «Լաբիրինթոսում վազողը» ֆիլմից։ Այլ հղումներ են նաև՝ «Թռչնի տուփ», «Աղախնի պատմվածքը», «Առյուծ արքան», «Գահերի խաղը», «Նարնիայի ժամանակագրություններ» և «Դուլիթլ»։ Տեսահոլովակում նաև առկա են հղումներ Նոյյան տապան  և Ադամ և Եվա աստվածաշնչյան պատմություններից։ Երաժշտական տեսահոլովակը առաջին 24 ժամվա ընթացքում հավաքել է 43.8 միլիոն դիտում, անցնելով Թեյլոր Սվիֆթի «Look What You Made Me Do» երգի տեսահոլովակի ռեկորդին և դառնալով ՅուԹյուբում նման արդյունք գրանցած յոթերորդ տեսահոլովակը ։


== Չարթեր ==


== Ծանոթագրություններ ==
Զեմո Բարի

Զեմո Բարի (վրաց.՝ ზემო ბარი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Օնից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 36 մարդ։


== Ծանոթագրություններ ==
Բուլանջաք

Բուլանջաք, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Դենիսովո-Ալեկսեևկա (Կույբիշևի շրջան)

Դենիսովո-Ալեքսեևկա (ռուս.՝ Денисово-Алексеевка), գյուղ (խուտոր) Ռուսաստանի Ռոստովի մարզի Կույբիշևի շրջանում։ Մտնում է Կրինիչնո-Լուգսկի գյուղական համայնքի կազմի մեջ։
Սուրբ Բարսեղ եկեղեցի (Նոր Կեսարիա)

Սուրբ Բարսեղ եկեղեցի կամ Սուրբ Բարսեղ Կեսարացի եկեղեցի, Հայ Առաքելական Սուրբ Եկեղեցի, գտնվում է Հայաստանի Արմավիրի մարզի Նոր Կեսարիա գյուղում, կառուցվել է 2009 թվականին։ 
Նոր Կեսարիա գյուղում 2009 թվականին Բարսեղ Գըզըլյանը նախաձեռնում կառուցվում է Սուրբ Բարսեղ եկեղեցին, այդ նախաձեռնությանը միջնորդում է Եգիպտոսի հայոց թեմի առաջնորդ Տ. Աշոտ եպիսկոպոս Մնացականյանը։
Եկեղեցին միանավ բազիլիկ կառույց է, որը կառուցվել է տուֆ տեսակի քարից, իսկ ճարտարապետը եղել է Հրաչյա Գասպարյանը։  
Եկեղեցու խորանի երկու կողմերում կան ավանդատները։ 
2011 թ-ի օգոստոսի 20-ին եկեղեցին օծվում է  Արմավիրի թեմի առաջնորդ Տ. Սիոն եպիսկոպոս Ադամյանի ձեռամբ և  Եգիպտոսի հայոց թեմի առաջնորդ Տ. Աշոտ եպս. Մնացականյանի մասնակցությամբ։ 


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Արմավիրի մարզի եկեղեցիների և վանքերի ցանկ


== Ծանոթագրություններ ==
Կավարտ

Կավարտ, գյուղ Հայկական ԽՍՀի Ղափանի շրջանում, Ղափան շրջկենտրոնից 3.5-4 կմ հյուսիս-արևելք։


== Պատմություն ==
Հնում եղել է գյուղ Սյունիք աշխարհի Բաղք-Աճանան գավառում։ Հիշատակված է եղել Տաթևի վանքի հարկացուցակում (XIII դար) և նոր ժամանակների (1781 թ.) «Քյոթուկ» մատյանում։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։
Գյուղն հարուստ է պղնձի պաշարներով, որը կազմում է Լենհանքերի շարունակությունը։ Պղնձահանքերը շահագործվում էին դեռևս 1850-ական թվականներից։ Ներկայումս գյուղի տարածքը ընդգրկված է Ղափան քաղաքի մեջ և գետնատակին մեծ հանքախործեր ունենալու պատճառով նոր կառուցումներ չեն կատարվում։


== Բնակչություն ==
Բնակիչները հայեր էին։
Կավարտի ազգաբնակչության փոփոխությունը.


== Տնտեսություն ==
Բնակչության հիմնական զբաղմունքը հանքագործությունն էր, մասսամբ՝ գյուղատնտեսությունը։


== Պատմամշակութային կառույցներ ==
Գյուղում կա կանգուն XVII դարի քարակերտ, բավականին շքեղ եկեղեցին։


== Կրթություն ==
Գյուղն ուներ միջնակարգ դպրոց, ակումբ, գրադարան։


== Ծանոթագրություններ ==


== Արտաքին հղումներ ==
RTVi

RTVi (Ար-Թի-Վի-Այ), ռուսական արբանյակային հեռուստաընկերություն, հիմնվել է 1997 թվականին NTV International անվանմամբ՝ որպես ՆՏՎ հեռուստաընկերության միջազգային տարբերակ։ 2002 թ. ձևավորվել է որպես ինքնուրույն հեռուստաալիք, և ստացել ներկայիս անվանումը։ Պոտենցիալ հեռուստադիտողների թիվը կազմում է 25 միլիոն տնային տնտեսություն։ 2012 թ. հեռուստաալիքը գնվել է ռուս գործարար Ռուսլան Սոկոլովի կողմից։
RTVi-ն ստուդիաներ ունի Մոսկվայում (2 ստուդիա), Նյու Յորքում (ԱՄՆ) և Թել Ավիվում (Իսրայել)։ Մշտական բյուրոներ ունի Վաշինգտոնում, Բեռլինում և Կիևում։ 2010 թ. մարտի 1-ին Մոսկվայի Պրավդայի փողոցում գտնվող ստուդիան վաճառվել է հայկական «TV ARM RU» հեռուստաընկերությանը։


== Արտաքին հղումներ ==
Պաշտոնական կայք (ռուսերեն)
Վիդեոալիքը ՅուԹյուբ կայքում
RTVi Ֆեյսբուքում


== Ծանոթագրություններ ==
Չերեշ

Չերեշ (ուկրաիներեն՝ Череш), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Չերեշ գյուղում բնակվում էր 1 374 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեյվիս շրջան (Այովա)

Անվան այլ կիրառումների համար տե՛ս՝ Դեյվիս շրջան (այլ կիրառումներ)Դեյվիս շրջան (անգլ.՝ Davis County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.303 կմ² է, բնակչությունը՝ 8.753 մարդ (2010 թ. տվյալներով)։ Շրջկենտրոնն է Բլումֆիլդ բնակավայրը։ Կազմավորվել է 1843 թ.։
Ագուրդա

Ագուրդա (ռուս.՝ Агурда, բաշկիրերեն՝ Ағурҙа), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 101 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1009

1009 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1009 թվականն է, 
XI դարի 9-րդ տարին։
Սաննիկովո (գյուղ, Մոժգինսկի շրջան)

Սաննիկովո (ռուս.՝ Санниково), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2008 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուֆլան

Կուֆլան (ֆր.՝ Couflens), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ուսթ կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09100։


== Բնակչություն ==
Համայնքի բնակչությունը 2012 թվականին կազմում էր 84 մարդ։


== Տնտեսություն ==
2007 թվականի տվյալներով 53 աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 18-ը անգործունակ (ակտիվության ցուցանիշը 66,0 %, 1999 թվականին եղել է՝ 69,0 %)։ 35 աշխատունակ բնակիչներից 28-ը աշխատում էին (17 տղամարդ և 11 կին), անաշխատանք էին 7-ը (3 տղամարդ և 4 կին)։ 18 անգործունակ մարդկանցից 2-ը աշակերտներ կամ ուսանողներ են, 12-ը թոշակառու, 4-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կուֆլան» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-23 
«Կուֆլան» (ֆրանսերեն)։ cassini.ehess.fr։ Արխիվացված օրիգինալից 2013-02-04-ին։ Վերցված է 2013-01-26
Նատրիումի հեքսաքլորոօսմիումատ (IV)

Նատրիումի հեքսաքլորոօսմիումատ(IV), անօրգանական նյութ, օսմիումի, նատրիումի և աղաթթվի կոմպլեքս աղն է՝ Na2[OsCl6] քիմիական բանաձևով։ Լուծվում է ջրում առաջացնելով կարմրանարնջագույն բյուրեղներ։


== Ստացումը ==
Ստացվում է բարձր ջերմաստիճանում քլորացված օսմիումին նատրիումի քլորիդ ավելացնելով.

  
    
      
        
          
            O
            s
            +
            2
            C
            
              l
              
                2
              
            
            +
            2
            N
            a
            C
            l
             
            
              
                →
                
                  T
                
              
            
             
            N
            
              a
              
                2
              
            
            [
            O
            s
            C
            
              l
              
                6
              
            
            ]
          
        
      
    
    {\displaystyle {\mathsf {Os+2Cl_{2}+2NaCl\ {\xrightarrow {T}}\ Na_{2}[OsCl_{6}]}}}
  


== Ֆիզիկական հատկությունները ==
Նատրիումի հեքսաքլորոօսմիումատը առաջացնում է Na2[OsCl6]•2H2O բաղադրությամբ կարմրանարնջագույն բյուրեղներ։ Լավ է լուծվում ջրում։


== Քիմիական հատկությունները ==
կալիումի հեքսաքլորոօսմիումատի ստացում.
  
    
      
        
          
            2
            N
            
              a
              
                2
              
            
            [
            O
            s
            C
            
              l
              
                6
              
            
            ]
            +
            2
            K
            C
            l
             
            
              
                →
                
              
            
             
            2
            
              K
              
                2
              
            
            [
            O
            s
            C
            
              l
              
                6
              
            
            ]
            ↓
            +
            2
            N
            a
            C
            l
          
        
      
    
    {\displaystyle {\mathsf {2Na_{2}[OsCl_{6}]+2KCl\ {\xrightarrow {}}\ 2K_{2}[OsCl_{6}]\downarrow +2NaCl}}}
  


== Ծանոթագրություններ ==


== Գրականություն ==
Руководство по неорганическому синтезу։ В 6-ти т. / Ред. Брауэр Г..-М.։ Мир, 1985.-Т. 5.-360 с.
Խարպակովա Բալկա

Խարպակովա Բալկա (ուկրաիներեն՝ Харпакова Балка), գյուղ Ուկրաինայի Պոլտավայի մարզի Դիկանկայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիսեիկ

Կիսեիկ (ռուս.՝ Кисеик, բաշկիրերեն՝ Кесейек), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոգոլյուբովո (գյուղ, Խոլմ-Ժիրովսկի շրջան)

Բոգոլյուբովո (ռուս.՝ Боголюбово), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 795 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիրքերում (հաղորդաշար)

«Դիրքերում»-ը Հայաստանի զինված ուժերի մասին հեռուստանախագիծ է Շանթ հեռուստաընկերության եթերում։ Եթեր է հեռարձակվում քառօրյա պատերազմից հետո շաբաթը մեկ անգամ։ Նախագծի հեղինակն է կինոռեժիսոր Արշակ Զաքարյանը։


== Նպատակը ==
Նախագծի նպատակն է ցուցադրել աշխարհի հայությանը դիրքերում կատարվող իրադարձությունների մասին՝ անմիջապես դիրքերից։


== Աղբյուրներ ==
Դիրքերում- Shant TV
Խորեն Գալընյան

Վիքիպեդիայում կան հոդվածներ  Գալընյան ազգանունով այլ մարդկանց մասին:Խորեն Գալընյան (Գալինյան) (մոտ 1880, Խարբերդ, Խարբերդի նահանգ - ?), հայ բժիշկ։


== Կենսագրություն ==
Ծնվել է մոտ 1880 թվականին Խարբերդ նահանգի կենտրոն Խարբերդ քաղաքում՝ պատվելիի ընտանիքում։ Թուրքերը հորն սպանել են Խարբերդի իր տան տանիքում, իսկ մորը՝ Բամբիշ Ալմաստին և մանուկ Խորենին տարել և թուրքացրել են՝ վերջինիս տալով Խայրուլլա անունը։ Մայրն իր խնայած 60 ոսկին տվել է որդու բժշկական կրթության համար։ 1904 թվականին ավարտել է Բեյրութի ամերիկյան համալսարանի բժշկական ֆակուլտետը։ Խարբերդի թուրքերի շրջանում եղել է հարգված բժիշկ Խայրուլլա։ Օսմանյան բանակում զինվորական բժիշկ և դեղագործ է ծառայել։ Պաշտոնի բերումով շրջել է Արևմտյան Հայաստանի բոլոր նահանգներում։
1915 թվականին իրենց բնօրրաններից տեղահանված հայ գաղթականների հետ հասել է մինչև Դեյր-էլ-Զոր, որտեղ տեսել է, թե ինչպես շատերին հերթի են կանգնեցրել և մորթել։ Աքսորյալները դիմել են բժշկի օգնությանը, և նա իր ուժերի ներած չափով գաղտնի կերպով օգնել է նրանց ու ազատել յաթաղանից։ Խարբերդում թուրքերը
նրա վրա պահակ են դրել, որ նա հայերին բժշկական օգնություն չցուցաբերի։ Սակայն, այնուամենայնիվ, հնարավորության դեպքում միշտ և ամենատարբեր հարցերում օգնել է ազգակիցներին։ Հետագայում, զգալով իր գլխին կուտակվող մութ ամպերը, իր ընտանիքի բեռները գաղտնի ճանապարհով ուղարկել է Հալեպ և մի օր էլ վերադառնալով Կ. Պոլ­սից, հավաքել է ընտանիքը ու ծածուկ հեռացել Խարբերդից։ Այդպես գաղթելով՝ հասել են Տիգրանակերտ (Դիարբեքիր), Մար­դին, Հալեպ, Բեյրութ, Եգիպտոս։
1948 թվականին ընտանիքով հայրենադարձվել է Խորհր­դա­յին Հա­յաս­տան։


== Կենսագրություն ==
Մեզպուրեան Արթօ, Հայ եւ ծագումով հայ բժիշկներ։ Այբուբենական համառօտ անուանացանկ (16881940), Իսթանպուլ, 1940։
Սվազլյան Վերժինե, Հայոց ցեղասպանություն։ Ականատես վերապրողների վկայություններ, Երևան, 2000։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Վերոբերյալը բանահավաք Վերժինե Սվազլյանին պատմել է բժիշկ Խորենի որդի Ռոբեր Գալընյանը (ծնված1912 թ., Խարբերդում)։
Զոլտան Կոդայ

Զոլտան Կոդայ (հունգ.՝ Zoltán Kodály, դեկտեմբերի 16, 1882(1882-12-16)[…], Կեչկեմետ, Հունգարիա - մարտի 6, 1967(1967-03-06)[…], Բուդապեշտ, Հունգարական Ժողովրդական Հանրապետություն), հունգարացի մեծանուն կոմպոզիտոր, էթնոերաժշտագետ, լեզվաբան, փիլիսոփա և մանկավարժ։


== Կենսագրություն ==
Ծնվել է ավստրո-հունգարական Կեչկեմետ քաղաքում։ Փոքրիկ Կոդայը վաղ հասակից սկսում է ջութակ նվագել։ Նրա հայրը՝ Ֆրիգյես Կոդայը ինքնուս ջութակահար էր և իրական մասնագիտությամբ կայարանապետ էր։ Նա տարբեր հունգարական քաղաքներում էր աշխատում։ Կոդալին տարրական դպրոց է հաճախում Գալանտա կաղաքում, այնուհետև տեղափոխվում է Տրնավա (այժմ Սլովակիա), որտեղ էլ հաճախում արքեպիսկոպոսական դպրոց։
1900-1904 թվականներին նա սովորում է Բուդապեշտի Ֆրանց Լիստի անվան երաժշտական ակադեմիայում։ Այստեղ նա աշակերտում է Հանս Կոսսլերին (կոմպոզիցիա)։ Այնուհետև նա սովորում է Բուդապեշտի համալսարանի արվեստի ֆակուլտետում։ 1905 թվականին նա ստանում է իր հունգարերեն և գերմաներեն լեզուների դիպլմները։ Կոդայը սկսում է հետաքրքրվել հունգարական երաժշտությամբ և նրա արմատներով։ 1906 թվականից նա արդեն դառնում է արվեստների դոկտոր։ Նա ծանոթանում է բազմաթիվ էթնոգրաֆիստների հետ, այդ թվում նա կոմպոզիտոր Բելա Բարտոկի հետ, որի հետ միասին նա սկսում է ֆոլկլորային երաժշտության խորը հետազոտումները։
Կոդայը շատ շրջագայում է և ծանոթանում է այլ երկրների կոմպոզիտորների արվեստի հետ։ Իր Փարիզում եղած ժամանակ նա հայտնաբերում է իմպրեսսիոնիստ կոմպոիզիտորներին։ Նա հիմնականում տարվում է Կլոդ Դեբյուսիի արվեստով։ 1907 թվականից նա դասավանդում է Ֆրանց Լիստի ակադեմիայում։ Շատ ազդված լինելով Առաջին Համաշխարհային Պատերազմից նա միանում է հեղափոխական մի խմբի։
1919 թվականից ստանձնում է Ֆրանց Լիստի ակադեմիայի փոխտնօրենի պաշտոնը։ Հունգարա-ռումինական բախումների պատճառով նա հեռացվում է իր պաշտոնից և միայն 1921 թվականին է որ նա կարողանում է նորից դասավանդել ակադեմիայում։
1926 թվականին նա գրում է որ առաջին օպերան՝ "Հարի Ժանոս"։ Նա միանում է «Universal-Edition» ընկերությանը։ 1932 թվականին նա ստեղծագործում է իր հայտնի սյուիտը նվագախմբո համար՝ "Պսալմոս Հունգարոկուս"։ Այնուհետև նա ստեղծագործում է իր "Դե Տեումը" ՝ նվագախմբի սոլիստենրի և երգչախմբի համար։ 1938 թվականին նա Բարտոկի հետ մեկտեղ ընդդիմանում է ռասիզմին և դուրս է գալիս «Universal-Edition» ընկերությունից, քանի որ այս վերջինս հարում էր նացիզմին։ Պատերազմի պատճառով 1940 թվականին Բարտոկը լքում է Հունգարիան։ Կոդայը երկու տարվա հանգիստ է վերցնում, որպեսզի կարողանա վերսկսել իր ազգային երաժշտության հրատարուկությունը։ 
1945-49 թվականներին նա ստանձնում է Հունգարական Գիտությունների Ակադեմիայի տնօրենի պաշտոնը։
1951 թվականին նա հրատարում է իր չորս հատորանի "Հունգարական Ազգային Երաժշտության" առաջին հատորը։ 
Նա շրջանարության մեջ է մտնում նոր ուսումնական մեթոդ, որի հիման վրա էլ նա ստեղծագործում է մոտ հազար վոկալ և երգչախմբային ստեղծագործություններ։ 
Նա հրատարակում է բազմաթիվ հոդվածներ տարբեր թեմաներով։ Կոդայը տարբեր ակադեմիաների պատվավոր անդամ է եղել։ Աշխատել է Բուդապեշտում ինչպես նաև Օքսֆորդում։


== Ծանոթագրություններ ==
Եզենվանգ

Եզենվանգ, (գերմ.՝ Jesenwang), կոմունա Գերմանիայում, Բավարիա երկրամասում։
Ենթարկվում է Վերին Բավարիային։ Մտնում է Ֆյուրստենֆելդբրուկ շրջանի կազմի մեջ։ Բնակչությունը 1534 մարդ (Դեկտեմբերի 31-ը 2010 թվականի տվյալներով)։ Զբաղեցնում է 15,30 կմ² տարածք։ Պաշտոնական կոդ՝091 79 130:


== Ծանոթագրություններ ==


== Արտաքին հղումներ ==
Պաշտոնական կայք
Վասիլիս Պապակոնստանտինոու

Վասիլիս Պապակոնստանտինոու (հուն.՝ Βασίλης Παπακωνσταντίνου, հունիսի 21, 1950(1950-06-21), Vastas, Megalopoli Municipality, Արկադիա, Պելոպոնես), հույն երգիչ։


== Կենսագրություն ==
Վասիլիս Պապակոնստանտինոուն ծնվել է 1950 թվականի հունիսի 21-ին Հունաստանի Վաստաս քաղաքում։ 1957 թվականին Վասիլիսը ընտանիքի հետ տեղափոխվել է Աթենք։
Ուսանել է Աթենքի կիթառահարների դպրոցում։


== Ստեղծագործություններ ==
1975 - Ta Agrotika (Rural Songs)
1978 - Vasilis Papakonstantinou
1979 - Armenia
1982 - Fovamai (I'm afraid)
1984 - Diairesi (Division)
1985 - H Sinavlia Apo To Neo Falhro (The concert at Neo Faliro)
1987 - Hairetismata (Greetings)
1987 - Oi Megalyteres Epityhies Tou Vasili (Best of Vasilis)
1988 - Ola Apo Heri Kamena (Surely all burned)
1989 - Horevo (I'm dancing)
1991 - Hronia Polla (Happy Birthday)
1992 - Sfentona (Sling)
1993 - Fysaei (Blow)
1994 - De Sikonei
1994 - Oi Balantes Tou Vasili (Vasili's ballads)
1997 - Pes moy ena psema na apokoimitho (Tell me a lie to fall asleep)
1999 - Na Me Fonakseis (Call me)
1999 - Thalassa Sti Skala (Sea at the companionway)
2000 - Sfentona Live (Sling live)
2000 - Chamenes Agapes (Lost Loves)
2002 - Prosecho...Dystyhos (I'm careful...unfortunately)
2003 - Eseis Oi Filoi Mou Ki Ego (You my friends and I)
2004 - Fresko Hioni (Fresh Snow)
2007 - Metopiki (Head-On)
2008 - Vatomoura (Blackberries)
2009 - Ourania Toksa Kinigo (I'm hunting rainbows)
2010 - To Paixnidi Paizetai (The game is being played)
2012 - Afetiria (Start)
2013 - Hartina Desma (Paper restraints)
2013 - Drapeths (runaway)


== Ծանոթագրություններ ==


== Արտաքին հղումներ ==
Պաշտոնական կայքը
Սիրոնե

Սիրոնե (իտալերեն՝ Sirone), կոմունա Իտալիայի Լոմբարդիա մարզի Լեքո գավառում։ Բնակչության թիվը կազմում է 2199 մարդ, բնակչության խտությունը կազմում է 733 մարդ/կմ²։ Զբաղեցնում է՝ 3 կմ² տարածք։ Հեռախոսի կոդ՝ 031։ Փոստային ինդեքս՝ 23844։


== Արտաքին հղումներ ==
Պաշտոնական կայք(իտալ.)


== Ծանոթագրություններ ==
Նելսոն Ստեփանյանի անվան թիվ 71 դպրոց

Նելսոն Ստեփանյանի անվան թիվ 71 դպրոց, հանրակրթական դպրոց Երևանի Կենտրոն վարչական շրջանում։


== Պատմություն ==
Թիվ 71 դպրոցի շենքը հիմնադրվել է 1938-1940-ական թվականներին։ 1941 թվականից շենքը ծառայել է որպես զինվորական հոսպիտալ, 1946-1947 թթ.՝ Մաքսիմ Գորկու անվան ռուսական միջնակարգ դպրոց։ 1954 թվականից կրում է ԽՍՀՄ կրկնակի հերոս՝ Նելսոն Ստեփանյանի անունը։
Դպրոցը հանդիսանում է ռուսերենի խորացված ուսուցմամբ հիմնական դպրոց։


== Տնօրեններ ==
Գուրգեն Հովհաննեսի Օրդյան
Մ. Վարոսյան
Գեորգի Մատվեյի Կուտոյան


== Հայտնի շրջանավարտներ ==
Արմեն Վարդապետյան (զարդագործ)
Արթուր Վարժապետյան
Գարիկ Մարտիրոսյան
Էդվարդ Սանդոյան
Լարիսա Հարությունյան
Հրաչյա Ռոստոմյան
Լևոն Յոլյան
Դավիթ Սարգսյան (հեռուստալրագրող)
Մարիամ Դավթյան
Յուրի Երզնկյան
Նորայր Դավիդյան
Վիտյա Այվազյան


== Ծանոթագրություններ ==
Վլադիմիր Մայակովսկու հուշարձան (Մոսկվա)

Վլադիմիր Մայակովսկու հուշարձան (ռուս.՝ Памятник Владимиру Маяковскому), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս խորհրդային բանաստեղծ, դրամատուրգ Վլադիմիր Մայակովսկուն։ Տեղադրվել է 1958 թվականին Մայակովսկու հրապարակում (այժմ` Հաղթական հրապարակ)։ Հուշարձանի հեղինակներն են քանդակագործ Ալեքսանդր Կիբալնիկովը և ճարտարապետ Դմիտրի Չեչուլինը։ Քանդակը կոթողային արվեստի դաշնային նշանակության հուշարձան է։


== Պատմություն ==
Ալեքսանդր Կիբալնիկովը Վլադիմիր Մայակովսկու արձանը քանդակել է վեց տարի, և 1958 թվականին այն պատրաստ էր։ Արձանի օպտիմալ դիրքը Մայակովսկու հրապարակում ընտրելու համար պատրաստվել էր նրա փայտե կրկնօրինակը բնական չափով, որը տեղաշարժել են հրապարակում։
Հուշարձանի հանդիսավոր բացումը տեղի է ունեցել 1958 թվականի հուլիսի 28-ին հրապարակում, որը 1930 թվականի կեսերից կոչվում էր Մայակովսկու անունով։ Հուշարձանի բացման արարողությունը բազմամարդ էր։ Հասարակության ներկայացուցիչները, գրողները, արվեստի գործիչները բարձրացել են բեմ և ելույթ ունեցել։ Հետագայում Մայակովսկու հուշարձանը դարձել է բանաստեղծների հանդիպման ավանդական վայր։
Բրոնզե քանդակը տեղադրված է գրանիտե պատվանդանի վրա։ Մայակովսկին կանգնած է կոճակներն արձակած բաճկոնով` ասմունքողի կեցվածքով։ Նրա ձախ ձեռքում նոթատետր է։ Հուշարձանի հեղինակը` քանդակագործ Ա. Պ. Կիբալնիկովը, իր աշխատանքի համար 1959 թվականին արժանացել է Լենինյան մրցանակի։ Մայակովսկու մեծ պատկերաքանդակը կանգնած է ոչ բարձր պատվանդանի վրա, ինչը տեսողաբար ավելի է մեծացնում է այն։ Բանաստեղծն ասես դիմում է շրջապատող ամեն ինչին։ Նրա շարժումները վճռական են ու համարձակ։
Պատվանդանի վրա փորագրված են Վլադիմիր Մայակովսկու «Լավ է» պոեմի տողերը.


== Հուշարձանը ֆիլատելիայում ==

1959 թվականին Խորհրդային Միությունում թողարկվել է 20 կոպեկ անվանական արժեքով փոստային նամականիշ, որի վրա պատկերված է Մայակովսկու հուշարձանը։ Նամականիշի նկարիչն է Խ. Ուշենինը։


== Ծանոթագրություններ ==
Սեուտա

Սեուտա (իսպ.՝ Ceuta [θewta]), Իսպանիայի տիրապետության տակ գտնվող կղզի, 2006 թվականի տվյալներով կղզում բնակվում էր 78 320 մարդ (զբաղեցնելով 189-րդ տեղը բնակչությամբ)։ Տարածքը 18.5 քառակուսի կիլոմետր է։ Բնակչության խտությունը՝ 520 մարդ/քկմ։ Պետական լեզուն իսպաներենն է։


== Ծանոթագրություններ ==
Մոնսալիե

Մոնսալիե (ֆր.՝ Montsalier, օքս.՝ Montsalier), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04132։


== Բնակչություն ==
Համայնքի բնակչությունը 2008 թվականին կազմում էր 104 մարդ։


== Տնտեսություն ==
2007 թվականի տվյալներով 61 աշխատունակ տարիքի մարդկանցից (15-64 տարեկան) 44-ը տնտեսապես ակտիվ էին, 17-ը անգործ (ակտիվության ցուցանիշը 72,1 %, 1999 թվականին եղել է՝ 67,8 %)։ 44 աշխատունակ բնակիչներից 39-ը աշխատում էին (22 տղամարդ և 17 կին), անաշխատանք էին 5-ը (3 տղամարդ և 2 կին)։ 17 անգործ մարդկանցից 1-ը աշակերտներ կամ ուսանողներ են, 9-ը թոշակառու, 7-ը չէին աշխատում այլ պատճառներով։


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Մոնսալիե» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-7 
«Մոնսալիե» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-10
Երիտասարդ վարպետը

«Երիտասարդ վարպետը» (չինարեն՝ 師弟出馬 (Shi di chu ma)), ռեժիսոր Ջեքի Չանի ֆիլմերից, որի գլխավոր դերերը մարմնավորում են Ջեքի Չանը, Յուեն Բյաոն, Վեյ Պայը, Լիլի Լայը, Քեն Շին, Վան Վենգը, Հակ-Օն Ֆանգը, Հոյ Սան Լին, Ֆենգ Տիենը, Ֆենգ Ֆենգը։


== Սյուժե ==
Զանցանքի համար երիտասարդ վարպետին դուրս են թողնում կունգ ֆուի դպրոցից։ Նա ընկնում է չարագործների ցանցը, որոնք հանցավոր նպատակներով լիովին օգտագործում են նորեկի հմտությունները։ Երիտասարդ վարպետի հետքի վրա են ընկնում և՛ ոստիկանությունը, և՛ նրա լավագույն ընկերը։ Մնում է տեսնել, թե կհաջողվի ընկերոջը երիտասարդ վարպետին դուրս բերել չարագործների որջից և նրան ծառայեցնել բարի նպատակների համար, թե ո'չ։


== Դերերում ==


== Ծանոթագրություններ ==


== Արտաքին հղումներ ==
Երիտասարդ վարպետը(անգլ.) ֆիլմը Internet Movie Database կայքում
«Երիտասարդ վարպետը»(ռուս.) ֆիլմը ԿինոՊոիսկ կայքում։
Վեստրենո

Վեստրենո(իտալերեն՝ Vestreno), կոմունա Իտալիայի Լոմբարդիա մարզի Լեքո գավառում։ Բնակչության թիվը կազմում է 291 մարդ 2008 թվականի մարդահամարի տվյալների։ Բնակչության խտությունը կազմում է 146 մարդ/կմ²։ Զբաղեցնում է՝ 2 կմ² տարածք։ Հեռախոսի կոդ՝ 0341։ Փոստային ինդեքս՝ 22050։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0341 850383
Պաշտոնական կայք՝ http://www.comune.vestreno.lc.it/


== Արտաքին հղումներ ==
Բնակավայրի պաշտոնական կայք(իտալ.)
Ազգային ինստիտուտ վիճակագրության(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լուիզա Պոզապալյան

Լուիզա Պոզապալյան (Անաիս Եղիայան) (մարտի 24, 1936(1936-03-24), Մարսել - մայիսի 6, 1998(1998-05-06), Շտուտգարտ, Գերմանիա), հայ օպերային երգչուհի, սոպրանո։


== Կենսագրություն ==
Լուիզա Պոզապալյանը ծնվել է Մարսել քաղաքում։ Վաղ հասակում բնակվել է Բեյրութում, որտեղ երգել է «Գուսան» երգչախմբում։ Հետագայում կատարելագործվել է Միլանում։ 1965-1973 թվականներին եղել է Համբուրգի օպերային թատրոնի մեներգչուհի։ Ելույթներ է ունեցել Նյու Յորքի «Մետրոպոլիտեն օպերա»-ում, Մոնրեալում, Լոնդոնում, Հռոմում, Փարիզում, Բրյուսելում, Բեռլինում, Մյունխենում, Ամստերդամում, Կոպենհագենում, Մոսկվայում, Երևանում։
Դերերգերից են` 

Դոննա Աննա՝ Մոցարտի «Դոն Ժուան»
Դեզդեմոնա՝ Վերդիի «Օթելլո»
Լեոնորա՝ Վերդիի «Տրուբադուր»
Ալիս՝ Վերդիի «Ֆալստաֆ»
Մարգարիտ՝ Գունոյի «Ֆաուստ»
Միմի՝ Պուչչինիի «Բոհեմա»Կատարել է սոպրանոյի երգամասեր վոկալ-սիմֆոնիկ երկերում՝ Բախի h-moll մեսսա, Մոցարտի «Ռեքվիեմ», Բեթհովենի 9-րդ սիմֆոնիա, Բրամսի «Գերմանական ռեքվիեմ» և այլն։ Հանդես է եկել նաև որպես կամերային երգչուհի՝ կատարելով Կոմիտասի, Մակար Եկմալյանի, Բարսեղ Կանաչյանի, Գ. Ալեմշահի և այլոց ստեղծագործությունները։
Միջազգային մրցույթների դափնեկիր է։


== Ծանոթագրություններ ==
Արտյոմ Դելկին

Արտյոմ Վալերևիչ Դելկին (ռուս.՝ Артём Валерьевич Делькин, օգոստոսի 2, 1990(1990-08-02), Սամարա, ՌԽՖՍՀ, ԽՍՀՄ), ռուս ֆուտբոլիստ, հարձակվող։


== Կարիերա ==


=== Ակումբային ===
Յուրի Կոնոպլյովի անվան ֆուտբոլի ակադեմիայի սան է։ Առաջին պրոֆեսիոնալ ակումբը եղել է Դիմիտրովգրադի Կռիլյա Սովետով-ՍՕԿ-ը, որի կազմում իր նորամուտը կատարել է 2006 թվականի ապրիլի 29-ին «Տյումենի» դեմ խաղում և հենց այդ խաղում էլ խփել է իր առաջին գոլը։ Ընդհանուր առմամբ երկու մրցաշրջանում Դիմիտրովգրադի թիմի կազմում երկրորդ դիվիզիոնում անցկացրել է 34 խաղ և խփել 5 գնդակ, Ռուսաստանի գավաթի խաղարկությունում՝ 2 խաղ։
2008 թվականին «Կռիլյա Սովետով-ՍՕԿ» ակումբի խաղացողների մեծ մասի նման տեղափոխվել է «Տոլյատի», որտեղ խաղացել է գրեթե երկու տարի՝ երկրորդ դիվիզիոնի 46 խաղում խփելով 21 գնդակ։ 2009 մրցաշրջանի երկրորդ մասը Դելկինն անցկացրել է «Նիժնի Նովգորոդում»։ Հետագայում հանդես է եկել ԿԱՄԱԶ ակումբում։ 2011/12 մրցաշրջանն անցկացրել է Վլադիմիրի «Տորպեդոյի» կազմում։ Արդյունքում «Տորպեդոն» պահպանել է իր տեղը ՖԱԼ-ում, իսկ Դելկինը Բալթիկայի դեմ վերջին խաղում աչքի է ընկել հեթ-տրիկով։
2012/13 մրցաշրջանից առաջ տեղափոխվել է «Կռիլյա Սովետով», որտեղ ստացել է 63-րդ համարը։ Առաջին հերթին դիտարկվել է որպես Սերգեյ Կոռնիլենկոյին փոխարինող։ ՌՖՊԼ-ում իր նորամուտը կատարել է հուլիսի 22-ին «Թերեքի» դեմ տնային խաղում։
Կռիլյա Սովետովի կազմում անցկացրած պաշտոնական խաղերում իր առաջին գոլը խփել է սեպտեմբերի 27-ին Ռուսաստանի Գավաթի խաղարկության 2012/13 մրցաշրջանի 1/16 եզրափակչի «Գազովիկի» դեմ խաղում։ Ավելացված ժամանակում՝ 113-րդ րոպեին Դելկինի խփած գոլը դարձել է հաղթական «Կռիլյա Սովետովի» համար։ Ռուսաստանի առաջնությունում իր առաջին գոլը խփել է Նիժնի Նովգորոդի «Վոլգա» ակումբի դեմ խաղում 2013 թվականի դեկտեմբերի 7-ին՝ «Կռիլյա Սովետովին» բերելով արտագնա հաղթանակ 2:1 հաշվով։


=== Հավաքականում ===
Տորպեդո ակումբում հանդես գալու ժամանակ հրավիրվել Ռուսաստանի երիտասարդական հավաքական։
Թիմի կազմում 2012 թվականին հաղթել է Համագործակցության գավաթի խաղարկությունում՝ եզրափակիչ խաղում խփելով երկու գոլ։
2013 թվականի մայիսի 31-ին ընդգրկվել է Ռուսաստանի ուսանողական հավաքականի ընդլայնված հայտացուցակում՝ մասնակցելու Կազանում անցկացվելիք համաշխարհային Ունիվերսիադային, հունիսի 23-ին ընդգրկվել է խաղացողների վերջնական հայտացուցակում։


== Ծանոթագրություններ ==


== Արտաքին հղումներ ==
Ֆուտբոլիստի էջը «Կռիլյա Սովետով» ակումբի կազմում
Դեպի մեծ կյանքը

«Դեպի մեծ կյանքը», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1915 թվականին։
Առաջին անգամ տպագրվել է 1915 թվականին Թիֆլիսի «Հորիզոն» օրաթերթի (№ 113) մայիսի 24-ի համարում։
Այնուհետև տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 311-312)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Վրաստանի ֆոնդային բորսա

Վրաստանի ֆոնդային բորսա, ֆոնդային բորսա Թբիլիսիում, Վրաստան։ Ստեղծվել է ԱՄՆ միջազգային զարգացման գործակալության (USAID) օգնությամբ և բացվել է 1999 թվականին։ Սկսել է իրականացնել պարբերական էլեկտրոնային առևտուր՝ սկսած 2000 թվականի մարտից։ Բորսայում կատարվում է բաժնետոմսերի և պետական պարտատոմսերի առքուվաճառք։
2011 թվականի փետրվարի 1-ի տվյալներով բորսան ուներ 138 ընկերության բաժնետոմսերի լիսթինգ։ Բորսայի բաժնետոմսերի շուկայի հանրագումարային կապիտալը, 2010 թվականի տվյալներով, կազմել է 1,1 միլիարդ դոլար։
Բորսայի միջին օրական շրջանառությունը կազմում է 9949 դոլար։


== Ծանոթագրություններ ==


== Արտաքին հղումներ ==
Բորսայի պաշտոնական կայք
Անրի Միշո

Անրի Միշո (անգլ.՝ Henri Michaux, մայիսի 24, 1899(1899-05-24)[…], Նամյուր, Բելգիա - հոկտեմբերի 19, 1984(1984-10-19)[…], Փարիզի 14-րդ շրջան, Փարիզ), ֆրանսիացի բանաստեղծ և նկարիչ։


== Կենսագրություն ==
Անրի Միշոն ծնվել է 1899 թվականի մայիսի 24-ին Բելգիայի Նամյուր քաղաքում։ Նա հիվանդոտ և միայնասեր երեխա էր։ 12 տարեկան հասակում սկսում է հաճախել Հիսուսի միաբանությանը պատկանող դպրոց։ Նախնական կրթությունն ավարտելուց հետո որոշ ժամանակ սկսում է ուսանել բժշկություն, սակայն 1919 ուսումն կիսատ է թողնում։ Այս ժամանակաշրջանում նա ուսումնասիրում է Ֆեոդոր Դոստոևսկու, Լև Տոլստոյի, Էռնեստ Հելլոյի, ֆլամանդացի միստիկ Յան վան Ռյույսբրուկի ստեղծագործությունները և քրիստոնեական սրբերի վարքերը։


== Մատենագիտություն ==
1927 - «Ով եմ ես եղել» (Qui je fus)
1929 - «Էկվադոր» (Ecuador)
1933 - «Բարբարոսն Ասիայում» (Un barbare en Asie)
1935 - «Գիշերը շարժվում է» (La nuit remue)
1936 - «Ճանապարհորդություն դեպի Մեծ Գարաբանիա» (Voyage en Grand Garabagne)
1938 - «Պլյում» (Plume)
1941 - «Մագիայի եզերքին» (Au pays de la Magie)
1944 - «Ներքին տարածություն» (L’Espace du dedans)
1949 - «Կյանքն անցքերում» (La Vie dans les plis)
1950 - «Անցում» (Passages)
1954 - «Դեմքով բանալու անցքին» (Face aux verrous)
1957 - «Մրրկված հոսանք» (L' Infini turbulent)
1961 - «Անդունդների ճանաչողություն» (Connaissance par les gouffres)
1971 - «Անկյունային հենակներ» (Poteaux d’angle)
1976 - «Մթագնում» (Les Ravagés)
1980 - «Անհնազանդության ուղով» (Une voie pour l’insubordination)
1980 - «Վեճ» (Affrontements)
1984 - «Պատկերի եզրագծերը» (Par des traits)
1996 - «Կողքից» (À distance), հետմահու հրատարակություն


== Գրականություն ==
Bertelé R. Henri Michaux. Paris: Seghers, 1957.
Bréchon R. Michaux. Paris: Gallimard, 1959.
Jouffroy A. Henri Michaux. Paris: éd. Georges Fall, 1961.
Bellour R. Henri Michaux ou Une mesure de l'être. Paris: Gallimard, 1965.
Maulpoix J.M. Michaux, passager clandestin. Seyssel: Champ Vallon, 1984.
Pacquement A. Henri Michaux: Peintures. P.: Gallimard, 1993.
Schneider U. Der poetische Aphorismus bei Edmond Jabes, Henri Michaux und Rene Char: zu Grundfragen einer Poetik. Stuttgart: Steiner, 1998.
Magazine littéraire, 1998, n°364.
Verger R. Onirocosmos: Henri Michaux et le reve. Paris: Presses Sorbonne nouvelle, 2004.
Martin J.-P. Henri Michaux. Paris: Gallimard, 2004.
Margaret Rigaud-Drayton. Henri Michaux: Poetry, Painting, And The Universal Sign Oxford e.a.: Oxford UP, 2005.


== Ծանոթագրություններ ==
Վերափոխման տաճար (Տարտու)

Վերափոխման տաճար (էստ․՝ Tartu Uspenski kirik), Էստոնիայի առաքելական ուղղափառ եկեղեցու Տարտուի թեմի առաջնորդանիստ եկեղեցին (Կոստանդնուպոլսի պատրիարքություն)։ Գտնվում է Էստոնիայի Տարտու քաղաքում՝ Մագազինի փողոց (Magasini tänav), 1 հասցեում։


== Պատմություն ==
Եկեղեցին գտնվում է Մարիամ Մագդաղենացու դոմինիկյան նախկին վանքի տեղում, որը քաղաքում գործել է 13-րդ դարից։ 1704 թվականին դրա փոխարեն կառուցվել է Կույս Մարիամին նվիրված փայտե եկեղեցի։ 1752 թվականի ապրիլի 16-ին տեղադրվել է նոր եկեղեցու հիմնաքարը Պետրոս I-ի հրամանով։ Այն կառուցվել է Նիկոլայ Վասիլևի նախագծով և օծվել 1754 թվականի հունվարի 28-ին։ 1772 թվականի կառուցվել է զանգակատունը։ Քարե եկեղեցին այրվել է 1775 թվականի հրդեհի ժամանակ։
Նոր քարե տաճարը կառուցվել է 1776-1782 թվականներին և օծվել 1783 թվականին ի պատիվ Աստվածամոր վերափոխման։
1997 թվականին ընդգրկվել է Էստոնիայի մշակույթի հուշարձանների պետական ռեգիստրում։
Եկեղեցին դարձել է մայր տաճար 2009 թվականի հունվարի 10-ին և ծառայում է որպես Տարտուի ուղղափառ եպիսկոպոսի նստավայր։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Mälestised • 6949 Tartu Uspenski õigeusu kirik 1776—1783.a.(էստոներեն)
Успенский собор на портале Тарту-Юрьев-Дерпт
Բալդին (Բրազիլիա)

Բալդին (պորտ.՝ Baldim), համայնք Բրազիլիայում՝ Մինաս Ժերայս նահանգի կազմում։ Գտնվում է Բելու Օրիզոնտի նահանգի Կենտրոնական մասում։ Մտնում է Սետի Լագոաս գավառի կազմի մեջ։ Բնակչությունը կազմում է 8274 մարդ՝ 2007 թվականի տվյալներով։ Գրավում է 556,44 կմ2 տարածք։ Բնակչության խտությունը կազմում է՝ 14,4 մարդ/կմ2։


== Պատմություն ==
Քաղաքը հիմնադրվել է 1949 թվականի հունվարի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 28.860.010,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.578,87 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,742 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում կիսաանապատային է։
Նոգալեսի ճակատամարտ

Նոգալեսի ճակատամարտ, ռազմական հակամարտություն Հեղափոխական իրադրության մեջ գտնվող Մեքսիկայի և Ամերիկայի Միացյալ Նահանգների միջև։ Ճակատամարտը սկսվել է 1915 թվականին և ընթացել Ամերիկայի Միացյալ Նահանգների Արիզոնայի շրջանի մի քանի քաղաքներում՝ Նոգալես և Սոնորա։ 1915 թվականի նոյեմբերի 26-ին Մեքսիկայի հեղափոխական ապստամբ ուժերը Ֆրանսիսկո Վիլյայի գլխավորությամբ կրակ բացեցին ամերիկյան օդուժի և սահմանապահ ուժերի վրա։
Մեքսիկայի Միացյալ Նահանգների ուժերը դեռևս դրացիական հարաբերությունները Ամերիկայի Միացյալ Նահանգների հետ խզել էին դեռևս Մեքսիկայի անկախության պատերազմԻ ժամանակ, երբ Իսպանիան ստանալով ԱՄՆ-ի օգնությունը կարողացավ ճնշել Մեքսիկայի ապստամբությունը։ 20-րդ դարում նրանց հարաբերությունները ծայրահեղ վատացան, քանի որ ԱՄՆ-ն նպաստեց Մեքսիակայի հեղափոխության սկսմանը։
Ֆրանսիսկո Վիլյայի ուժերի կրակոցներին պատասխանեցին Արիզոնայի սահմանի զինվորները և առաջ անցան հատելու ամերիկա-մեքսիկական սահմանը։ Պտահաբար ԱՄՆ-ի ուղղությամբ կրակ է բացել նաև Ալվարո Օբրեգոնը։ Ամերիկայի Միացյալ Նահանգի զորքերի հրամանատար է ընտրվում Վիլյամ Համպդենը, ով իր քչաքանակ ջոկատով ամրանում է Արիզոնայի սահմանագլխին՝ Նոգալես կոչվող բնակավայրում։ Ճակատամարտի արդյունքում զոհվեդ մի քանի մեքսիկական ջոկատներ, որոնք գլխավորում էր Ֆրանսիսկո Վիլյան։


== Ծանոթագրություններ ==
Զվոնկո Բոգդան

Զվոնկո Բոգդան (հունվարի 5, 1942(1942-01-05), Սոմբոր, Հունգարիայի Թագավորություն), Վոեվոդինայի ավանդական ֆոլք երաժշտության երգիչ։ Հայտնի է ոչ միայն իբրև երգիչ, այլև երգահան. նկարիչ և ձիարշավորդ։ Նա ճանաչելի է իր բարեկիրթ շարժուձևով։
Զվոնկո Բոգդանը երգում է ինքնատիպ ավանդական երգեր . հատկապես կատարում է «Բունեվցի» խորվ.՝ Bunjevci էթնիկ խմբի երգերը, որոնք ուղեկցվում են ժողովրդական գործիքների նվագակցությամբ։ Մի քանի երգեր, որոնք հեղինակել է Բոգդանը, պարունակում են հանրաճանաչ խոսքեր՝ «Hej salaši na severu Bačke» (Է~յ, Բաչկայի հյուսիսային գյուղակներ)։ Նա ունի երգեր հունգարերենով, ինչպես նաև երկլեզու երգեր։ Ստորև ներկայացվում են նրա ամենահայտնի երգերից.

Хеј салаши на северу Бачке
Већ одавно спремам свог мркова
Не вреди плакати
Говори се да ме вараш
Крај језера једна кућа малаԲոգդանն ամուսնացել է իր կնոջ՝ Մարիաննայի հետ Բելգրադում։ Նրանք ունեն երկու երեխա՝ Զիգմունդը և Էվելինան։ Նրանք նաև ունեն երեք թոռներ՝ Նինան, Ալեքսանդրը և Սոֆիան։ Ապրում են Սուբոտիկայում 1980 թվականից ի վեր։


== Սկավառակագրություն ==
1973 — Звонко Богдан
1973 — Бисери народне музике
1974 — Звонко Богдан пева за Вас
1976 — Што се боре мисли моје
1981 — Звонко Богдан и тамбурашки оркестар Јанике Балажа
1984 — Леголас
1980 — Звонко Богдан
1984 — Песме и песници
1990 — Звонко Богдан
2003 — Раритети


== Ծանոթագրություններ ==


== Արտաքին հղումներ ==
Զվոնկո Բոգդանի պաշտոնական կայք
Պրիքսենշթաթ

Պրիքսենշթաթ (գերմ.՝ Prichsenstadt), քաղաք Գերմանիայում՝ Բավարիա քաղաքում։ Ենթարկվում է Ստորին Ֆրանկոնայո վարչական շրջանին։ Ներառում է Կիտցինգեն նահանգը։ Զբաղեցնում է 48,87 կմ² տարածք։ Բնակչությունը ըստ 2011 թվականի տվյալներով 3189 մարդ։ Հեռախոսային կոդը՝ 09 6 75 158։


== Պատկերասրահ ==

		
		


== Ծանոթագրություններ ==